
RADVILIŠKIO RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL RADVILIŠKIO RAJONO SAVIVALDYBĖS TERITORIJOS BENDROJO PLANO KOREGAVIMO

2025 m. sausio      d. Nr. A-        -(8.2E)
Radviliškis

Vadovaudamasi Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D 1-8 „Dėl Kompleksinio teritorijų planavimo dokumentų rengimo taisyklių patvirtinimo“, 131, 136, 141 punktais, 139.2.2 ir 139.2.3 papunkčiais:
1. Organizuoju Radviliškio rajono savivaldybės teritorijos bendrojo plano (toliau – Bendrasis planas), patvirtinto Radviliškio rajono savivaldybės tarybos 2023 m. birželio 1 d. sprendimu Nr. T-18 „Dėl Radviliškio rajono savivaldybės teritorijos bendrojo plano keitimo tvirtinimo“ (TPD registracijos Nr. T00089406), koregavimą.
2. Nustatau Bendrojo plano koregavimo tikslus ir uždavinius:
2.1. keisti Bendrojo plano privalomuosius reikalavimus kitais, neprieštaraujančiais planavimo tikslams ir uždaviniams, nustatytiems galiojančiame Bendrajame plane;
2.2. koreguoti Radviliškio rajono savivaldybės teritorijos bendrojo plano sprendinius, suformuojant planavimo lygmenį atitinkančias teritorijos funkcinio ir erdvinio vystymo kryptis;
2.3. panaikinti prieštaravimus tarp savivaldybės lygmens ir vietovės lygmens kompleksinių teritorijų planavimo dokumentų – Radviliškio miesto, Šeduvos miesto ir Baisogalos miestelio bendrųjų planų;
2.4. [bookmark: _Hlk186538327]pagal planavimo lygmenį koreguoti funkcinį zonavimą teritorijose, kuriose galioja arba turi būti parengti vietovės lygmens kompleksiniai teritorijų planavimo dokumentai – Radviliškio miesto, Šeduvos miesto ir Baisogalos miestelio bendrieji planai; atsižvelgiant į savivaldybės bendrojo plano mastelį M 1:50000 koreguoti: urbanizuotų teritorijų funkcinių zonų ribas ir plotus, tikslinti koreguojamų teritorijų tvarkymo ir naudojimo reikalavimus, pagrindinį brėžinį ir aiškinamąjį raštą;
2.5. koreguoti Radviliškio rajono savivaldybės teritorijos bendrojo plano sprendinių aiškinamąjį raštą, papildant susisiekimo infrastruktūros vystymo ir įgyvendinimo reikalavimais.
3. Tvirtinu Radviliškio rajono savivaldybės teritorijos bendrojo plano koregavimo planavimo darbų programą (pridedama).
4. Nurodau, kad šis įsakymas:
4.1. turi būti paskelbtas savivaldybės interneto svetainėje (www.radviliskis.lt) ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (www.tpdris.lt);
4.2. ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Administracijos direktorė                                                                                           Eglė Ivanauskytė


PATVIRTINTA
Radviliškio rajono savivaldybės
administracijos direktoriaus
2025 m. sausio     d. įsakymu Nr.

RADVILIŠKIO RAJONO SAVIVALDYBĖS TERITORIJOS
BENDROJO PLANO KOREGAVIMO PLANAVIMO DARBŲ PROGRAMA

1. Teritorijų planavimo dokumento pavadinimas – Radviliškio rajono savivaldybės teritorijos bendrojo plano (toliau – Bendrasis planas) koregavimas.
2. Planavimo organizatorius – Radviliškio rajono savivaldybės administracijos direktorius, Aušros a. 10, 82196 Radviliškis, tel. (8 422) 69 004, faks. (8 422) 69 000, el. p. informacija@radviliskis.lt, svetainė internete www.radviliskis.lt.
3. Teritorijų planavimo dokumento rengėjas yra parenkamas vadovaujantis Lietuvos Respublikos viešųjų pirkimų įstatymo ir kitų teisės aktų nustatyta tvarka.
4. Planuojama teritorija – Radviliškio rajono savivaldybės Radviliškio miesto, Šeduvos miesto ir Baisogalos miestelio teritorijų dalys.
5. Bendrojo plano koregavimas yra kompleksinio teritorijų planavimo dokumentas, nekeičiantis Bendrajame plane nustatytų vystymo krypčių.
6. Bendrojo plano koregavimo tikslai ir uždaviniai:
6.1.	keisti Bendrojo plano privalomuosius reikalavimus kitais, neprieštaraujančiais planavimo tikslams ir uždaviniams, nustatytiems galiojančiame Bendrajame plane.
6.2. koreguoti Radviliškio rajono savivaldybės teritorijos bendrojo plano sprendinius, suformuojant planavimo lygmenį atitinkančias teritorijos funkcinio ir erdvinio vystymo kryptis.
6.3. [bookmark: _Hlk186541594]panaikinti prieštaravimus tarp savivaldybės lygmens ir vietovės lygmens kompleksinių teritorijų planavimo dokumentų – Radviliškio miesto, Šeduvos miesto ir Baisogalos miestelio bendrųjų planų.
6.4. pagal planavimo lygmenį koreguoti funkcinį zonavimą teritorijose, kuriose galioja arba turi būti parengti vietovės lygmens kompleksiniai teritorijų planavimo dokumentai – Radviliškio miesto, Šeduvos miesto ir Baisogalos miestelio bendrieji planai; atsižvelgiant į savivaldybės bendrojo plano mastelį M 1:50000 koreguoti: urbanizuotų teritorijų funkcinių zonų ribas ir plotus, tikslinti koreguojamų teritorijų tvarkymo ir naudojimo reikalavimus, pagrindinį brėžinį ir aiškinamąjį raštą. 
7. Planavimo proceso etapai: parengiamasis, rengimo (esamos būklės įvertinimo stadija, sprendinių konkretizavimo stadija) ir baigiamasis.
8. Bendrojo plano koregavimo koncepcija: koncepcija nerengiama, koncepcijos nepriklausomas profesinis vertinimas neatliekamas.
9. Strateginio pasekmių aplinkai vertinimas (toliau – SPAV): SPAV neatliekamas.
10. Tyrimai ir galimybių studijos – neatliekami.
11.	Viešumo užtikrinimas: viešinimas atliekamas Lietuvos Respublikos teritorijų planavimo įstatymo, Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų, patvirtintų Lietuvos Respublikos Vyriausybės 1996 m. rugsėjo 18 d. nutarimu Nr. 1079 „Dėl Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“, nustatyta tvarka.
12. Koreguotą Bendrąjį planą sudaro:
12.1. galiojančio Savivaldybės bendrojo plano pagrindinis brėžinys (ir (ar) kitas (kiti) brėžinys (brėžiniai), jeigu keičiami sprendiniai nurodyti ir (ar) papildomi sprendiniai nustatomi ne pagrindiniame brėžinyje) su pažymėta planuojama teritorija (jeigu sprendiniai keičiami ir (ar) nustatomi ne visoje savivaldybės teritorijoje) ir keičiamais ir (ar) papildomai nustatomais Savivaldybės bendrojo plano sprendiniais;
12.2. aiškinamasis raštas (tekstinė dalis ir kita informacija, kurioje aiškinami keičiami ir (ar) papildomai nustatomi sprendiniai);
12.3. esamos būklės įvertinimo aiškinamasis raštas ir brėžinys (brėžiniai), jeigu planavimo darbų programoje numatyta esamos būklės įvertinimo stadija;
12.4. brėžiniai, jų tekstinės dalys, apibūdinantys pakeistus ir (ar) papildomai nustatytus sprendinius;
12.5. planavimo organizatoriaus sprendimas dėl Savivaldybės bendrojo plano koregavimo pradžios ir planavimo tikslų;
12.6. planavimo darbų programa;
12.7. planavimo sąlygos, jeigu kreiptasi dėl jų išdavimo;
12.8. visuomenės dalyvavimo ataskaita;
12.9. teritorijų planavimo komisijos posėdžio protokolas;
12.10. teritorijų planavimo valstybinę priežiūrą atliekančios institucijos koreguoto Savivaldybės bendrojo plano patikrinimo aktas.
13. Kiti reikalavimai:
13.1. Bendrojo plano rengėjas organizuoja visas reikalingas viešinimo procedūras, atlieka Bendrojo plano koregavimo tikslinimą pagal Planavimo organizatoriaus, derinančių institucijų, valstybinę teritorijų planavimo priežiūrą atliekančios institucijos pastabas.
13.2. Trūkstamus pradinius duomenis planavimo organizatorius paveda surinkti rengėjui.
13.3. Savivaldybės administracijai pateikiami: CD ar USB laikmenos.
____________________________
image1.wmf

